13/07/2022 | Administración LocalMunicipal
Mugardos
Exposición pública da aprobación dos padróns fiscais correspondentes á taxa pola utilización privativa con postos e mesas no mercado municipal, correspondentes os meses de xaneiro a xuño 2022

Por Resolución de Alcaldía núm 2022-0661, de data 7 de xullo de 2022, adoptouse o seguinte acordo: PRIMEIRO.- Aprobar os PADRÓNS DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL MEDIANTE POSTOS E MESAS NO MERCADO MUNICIPAL, correspondente aos meses de xaneiro a xuño do exercicio 2022, no que se incorporan 36 recibos que suman un total de 1.873.38 €. Según o seguinte detalle: SEGUNDO.- Expoñer ao público os devanditos padróns durante o prazo de quince días hábiles, a contar desde o día seguinte ao da publicación do presente edicto no Boletín Oficial da Provincia, e no taboleiro de edictos do concello. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública, os devantivos padróns estarán a disposición dos interesados, que poderán examinar os datos que lles afecten. TERCEIRO.- Establecer como o período voluntario de cobro das liquidacións resultantes destes Padróns, o período que abranguerá desde o día 8 de agosto ao día 17 de outubro de 2022, ambos inclusive. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. De acordo co establecido no RD939/2005, as modalidades de cobro serán as seguintes: 1º Comparecendo o suxeito pasivo nas oficinas da recadación municipal, sitas na rúa Os Corzás, 6-baixo, en horario de luns a venres de 09:00 a 13:30 horas, nas que lle será entregado o correspondente recibo acreditativo do ingreso.2º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.3º Domiciliando os recibos que serán cargados nas respectivas contas dos contribuíntes. Os recibos domiciliados pasaranse ao cobro a partires do 8 de agosto de 2022. CUARTO.- Dar traslado do acordo á Intervención municipal, para que proceda á toma en razón en contabilidade dos Padróns aprobados. QUINTO.- Que se proceda á publicación do correspondente anuncio no Boletín Oficial da Provincia cos recursos que correspondan. RECURSOS: Contra o acto de aprobación do padrón e das liquidacións incorporadas a éste, os contribuíntes e, en xeral, os interesados, poderán interpor os seguintes recursos: 1.- O de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), perante a Alcaldía deste concello, no prazo de un mes, contado desde o día seguinte ao da finalización da exposición pública do padrón, que se entenderá rexeitado se ao transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo de Ferrol, no prazo de dous meses contados desde o día seguinte ao da notificación de dita resolución, se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que os interesados estimen pertinente. Mugardos, 8 de xullo de 2022 O Concelleiro delegado de Facenda, Persoal e Participación Cidadá (delegación efectuada pola Resolución da Alcaldía núm.536/2021, do 24.05.2021). José Miguel Mahía Prados.